DA
L 102/66
Den Europæiske Unions Tidende
17.4.2023
AFDELING 2
Fastlæggelse af, at der ikke er risiko for, at varer indføres, og ophævelse af afgørelse nr.
4/2020
Artikel 5 Genstand Denne afdeling indeholder gennemførelsesbestemmelser til protokollens artikel 5, stk.
2, for så vidt angår: a) betingelserne for at antage, at en vare, der er indført i Nordirland fra et sted uden for Unionen, ikke vil undergå kommerciel forarbejdning i Nordirland b) de kriterier, der lægges til grund for at antage, at der ikke er risiko for, at en vare, der er indført i Nordirland fra et sted uden for Unionen, efterfølgende indføres i Unionen.
Artikel 6 Ikkekommerciel forarbejdning Med henblik på første afsnit, litra a), og protokollens artikel 5, stk.
2, tredje afsnit, anses behandlingen af en vare for at være ikkekommerciel, hvis: a) den person, der indgiver en angivelse om overgang til fri omsætning for den pågældende vare, eller på hvis vegne en sådan angivelse indgives (»importør«), havde en samlet årsomsætning på under 2 000 000 GBP i det seneste hele regnskabsår, eller b) forarbejdningen finder sted i Nordirland og udelukkende med henblik på: i)
salg af fødevarer til en slutforbruger i Det Forenede Kongerige
ii) byggevirksomhed, hvis de forarbejdede varer skal udgøre en permanent del af en konstruktion, som opføres af importøren eller en enhed, der er indtrådt i dennes rettigheder, og er beliggende i Nordirland iii) direkte levering af sundhedstjeneste- eller plejeydelser i Nordirland til modtageren fra importøren eller en enhed, der er indtrådt i dennes rettigheder iv) aktiviteter i Nordirland uden sigte på fortjeneste, hvor importøren eller en enhed, der er indtrådt i dennes rettigheder, ikke efterfølgende sælger den forarbejdede vare eller v) den endelige anvendelse af dyrefoder i bedrifter i Nordirland foretaget af importøren eller en enhed, der er indtrådt i dennes rettigheder.
Artikel 7 Kriterier, der lægges til grund for at antage, at der ikke er risiko for, at varer efterfølgende indføres i Unionen 1.
Det antages, at der ikke er risiko for, at en vare efterfølgende indføres i Unionen, når det antages, at den ikke vil undergå kommerciel forarbejdning, jf. denne afgørelses artikel 6, og a) i forbindelse med varer, der ved direkte transport indføres i Nordirland fra en anden del af Det Forenede Kongerige: i)
når den told, der skal betales i henhold til Unionens fælles toldtarif, er lig med nul, eller
ii) når importøren i overensstemmelse med denne afgørelses artikel 9-11 har tilladelse til at indføre den pågældende vare i Nordirland med henblik på salg til slutforbrugere i Det Forenede Kongerige eller disses endelige anvendelse af varen, herunder hvis varen har undergået ikkekommerciel forarbejdning i overensstemmelse med denne afgørelses artikel 6, inden den sælges til eller anvendes endeligt af slutforbrugere eller iii) den sendes i en pakke, og aa) den er af ikkekommerciel karakter og sendes af en privatperson til en anden privatperson med bopæl i Nordirland eller